2015.3.7. Az Európai Unió Hivatalos Lapja L 64/17 A BIZOTTSÁG (EU) 2015/377 VÉGREHA]TÁSI RENDELETE (2015. március 2.) a Menekültügyi, a Migrációs és az Integrációs alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról szóló 514/2014/EU európai parlamenti és tanácsi rendelet szerinti éves egyenleg kifizetéshez szükséges dokumentumok mintáinak megállapításáról AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a Menekültügyi, a Migrációs és az Integrációs alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról szóló, 2014. április 16-i 514/2014/EU európai parlamenti és tanácsi rendeletre () és különösen annak 44. cikke (3) bekezdésére, mivel: (1) — Az 514/2014/EU rendelet 44. cikkének (1) bekezdése arra kötelezi a tagállamokat, hogy nyújtsák be a 966/2012/EU, Euratom rendelet () 59. cikkének (5) bekezdésében előírt dokumentumokat, amelyek az éves egyenleg kifizetése iránti kérelemként szolgálnak. E célból létre kell hozni azokat a mintákat, amelyeknek megfelelően a tagállamoknak össze kell állítaniuk a dokumentumokat. (2) — Az e rendeletben előírt intézkedések mielőbbi alkalmazása és a kifizetés iránti kérelmek tagállamok általi elkészí- tésével kapcsolatos késedelmek elkerülése érdekében ez a rendelet az Európai Unió Hivatalos Lapjában való kihirdetését követő napon lép hatályba. (3) — Az Egyesült Királyságra és Írországra nézve az 514/2014/EU rendelet, és következésképpen e rendelet is kötelező. (44 — Az 514/2014/EU rendelet (47) preambulumbekezdésének sérelme nélkül, Dániára nézve sem az 514/2014/EU rendelet, sem ez a rendelet nem kötelező. (5) Az e rendeletben előírt intézkedések összhangban állnak a menekültügyi, migrációs és integrációs, valamint belső biztonsági alapokkal foglalkozó bizottság véleményével, ELFOGADTA EZT A RENDELETET: 1. cikk Az éves egyenleg kifizetése iránti kérelem mintája Az éves egyenleg kifizetése iránti kérelem előterjesztésére szolgáló mintákat az I-IV. melléklet határozza meg. 2. cikk Ez a rendelet az Európai Unió Hivatalos Lapjában való kihirdetését követő napon lép hatályba. Ez a rendelet teljes egészében kötelező és közvetlenül alkalmazandó a tagállamokban, a szerződéseknek megfelelően. Kelt Brüsszelben, 2015. március 2-án. a Bizottság részéről az elnök Jean-Claude JUNCKER (4) HLL 150., 2014.5.20., 112. o. () Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).